
JANUARI 1983 - Port Paye - Fls. 2.25 


QENTRO 01 eÁnio NOOOQ 


JE_dinamico-Metson Sprock 
^Coronando Reina Infantil Centro di Bario Noord^ 
SALIMA LUIDENSL 
















CARIBBEAN STORE 

situa na Palm Beach 
Bau direccion di 
Perucho y Deny 

E MIHOR 
LUGAR PA BO 
TOPA BO 
AMIGONAN 

DRINKSDEN 
UN AMBIENTE 
TRANKILO 



CRUDflO... 




r 

1-ir' 



;r: 

ARUBATRACMIMO COMRAIMY 



KINESIA 

Kinesia bo palacio di fortuna 
situa na Noord. 

Akinan bo ta hanja tur sorto 
di sencia y awa di suerte. 


No lubida, kinesia por rende 
bo placa. Corda riba e number- 
nan aki: 

17 
24 
37 
45 
58 
64 
75 
88 
9r4 



DISFRUTA 

l aEwtflflCÉS 

-> 

KOLACHAMPAGNE 

(CORA) 

PINEAPPLE 

GRAPE 


REVISTA 

TARAY 


Compilá y redacta - 

PRODUCCIONESjV ' ^ 
MAS 

. • n'vit'■«.f, 

Adres: Centro di Bario Noorid 
P.O.B. 322 " 

NOORD 






TURIBANA 

RUMSHOP 




Bo sitio preferi den 
Pueblo di Noord 
ta ofrecebo tur sorto di 
Licores y ijs pa tur ocasion 



E BOTICA CU TA DUNABO UN 
SERVICIO PERSONAL Y 
AMISTOSO. 

Apreciable lectores, 

Nos ta drentando den un anja nobo. 
Un anja cu ta promete di bira un 
anja hopi movibel. E lo bira un anja 
den cual decisionnan clave mester 
wordo tuma. Desisionnan cu kizas 
lo ta irreversibel. Pasobra nan ta in- 
clui e futuro estatal di Aruba. Pesey 
nos ta resa pidi Todopoderoso pa 
ilumina nos lidernan politico pa tu- 
ma decisionnan sano cu lo no mes- 
ter lamenta pa é proximo genera- 
cionnan. E anja mes a habri cu su 
tradicional fiestanan. Carnaval ta 
den |ull swing y den e proximo Ta- 
ray nos ta spera di por brinda bo 


mas di e fiesta aki. Nos lo trata tam- 
be pa haci bo revista preferi mas 
atractivo, cu mas potret di nos pue- 
blo y cu storianan tocante di nos 
cultura. Pa esey nos ta haya hopi 
falta den e revistanan lokal. Nos lo 
purba di tene entrevistanan imppr- 
tante cu personanan importante 
den nos comunidad. Tur esaki mes- 
ter conduci cu e nomber cu revista 
Taray tin, keda manteni. Awor ke- 
rido lectornan, un biaha mas nos 
kier a desea boso un anja 1983 yen 
di suerte. 

MATHEO HAYDE 
Un famoso pintor Arubiano 


Taray, revista di Centro di Barrio 
Noord, cu semper kier juda promo- 
ve nos cultura y nos talentonan lo- 
kal a tene un entrevista cu e gran 
pintor Arubiano Matheo Hayde, 
kende a nace y biba den e pueblo di 
Noord. 

Redaccion di Taray a wordo ricibi 
cordialmente door di Sr. Matheo 
Hayde, na su cas na Monserrat. Aki 
nos tabatin un combersacion ameno 
y Taray a haci Sr. Matheo algun 
pregunta. 

T. Ki tempo asina Matheo a cu- 
minsa cu pintamento? 

M. Wel, esey mester tabata na anja 
1976. Tempo cu mi a hir^ malo. 

T. Con Matheo a bin cu e idea pa 
cuminsa pinta? 

M Un persona cu a apoyami pa 
pinta y traha obra di man taba- 
ta pastoor v.d. Vaart. Tempo cu 
mi tabata malo el a yega di bisa- 
mi pa mi buska algo di haci, ya 
mi no ta pensa mucho riba mi 
malesa. 

Esaki tambe ta algo cu mi kier 
conseha tur hende malo: No 
pensa riba bo malesa, pasobra ta 
mas malo bo ta bira. Na cumin- 
samento mi no tabata pinta. Mi 
tabata traha obra di man. Mayo- 
ria di e obra di mannan aki mi 


^ MATHEC 

tabata traha di palo di kwihi. 
Pero e palo ta duro pa corta. 
Despues mi a traha tambe cu 
palo di boonchi. Loke si mi no 
ta gusta ta corta mata berde. Pa- 
sobra ya Aruba tin scarsedad di 
palo. Bueno, e promer obranan 
tabata wordo cumpra hopi. Pe- 
ro nan no tabata algo di Aruba. 
Nan tabata parse mas algo di e 
Chinesnan. Awor un biaha Pas- 
toor v/d Vaart, a bisami: pakiko 
bo no ta traha algo di bo mes 
cultura? Por ehempel: un cas di 
torto? 

E ora ey mi a pensa cu mi mes- 
ter pinta. Mi a cumpra potchi di 
verf y mi a cuminsa pinta. E 
promer cuadro tabata parce mas 
algo di un sprookje. Pero loke 
mi traha mi tabata bende. E 
hendenan tabata coopera bon 
cumi. 

T. Matheo a participa den algun 
expsicion di cuadro? 

M. Si mi a yega di participa varios 
biaha den e exposicion di Insti- 
tuto di Cultura. Na anja 1979 
mi a participa pa promer biaha 
y mi a bay cu dos cuadro. Na e 
ocasion ey mi a sali na promer 
lugar. Na anja 1981 tambe mi a 
sali na promer lugar cu cuadro. 
Mi a logra tambe un segundo lu- 
gar cu un obra di man. Anto an- 
ja pasa, na 1982 mi a bolbe par- 


ticipa y mi a logra un segundo 
lugar. Hopi biaha e hendenan ta 
puntrami di con mi ta gusta pin- 
ta bruin. Bo mes sa, Aruba ta 
hopi seco y no tin mucho jerba 
berde. Loke bo ta mira ta santo 
bruin. Mi ta gusta pinta paisahe- 
nan di Aruba manera nan ta. Un 
biaha tambe mi a participa na 
un exposicion na ocasion di e di 
200 anja di parokia di Noord. 
Esey tabata na Centro di Bario 
Noord. Tambe mi a bay un bia- 
ha na Watapana Festival. E pro- 
bJema grandi di mi ta transpor- 
tacion — Mi mester un pick-up 
pa transporta mi cuadronan. 

T. Matheo tin algun sugerencia to- 
cante e exposicionnan aki. 

M. Wel tocante e exposicion di In- 
stituto di Cultura, cual ta esun 
mas importante, mi por bisa cu 
e ta hopi bon organisa. 

Kisas si nan ponele den un otro 
luna lo ta mas mihor y e hende- 
nan por cumpra mas tambe. 
Den december e hendenan tin 
hopi gasto. Nan por pone e ex- 
posicion den luna di juli of pro- 
mer cu dia di mama. Tin biaha 
tambe nan ta bisa cu e exposi- 
cion no ta sigi y despues di al- 
gun luna nan ta bin bisabo cu e 
ta sigi toch. Door di esey tin 
biaha bo no por prepara bo mes 
optimalmente. 

T. Fuera di hendenan local tin 
hendenan di afo cu ta cumpra 
cuadro serca Matheo? 

M. Si, hopi di mi cuadronan ta den 
exterior. Mi tin cuadro na Hu- 
landa, Merca, Argentina, Co- 
lombia, Santo Domingo, Cor- 
sow y hopi lugar mas. Hopi bia- 
ha tin hendenan di afor kier 
cumpra e lienso so, sin e leishi. 
Pero mi ta prefera di bende mi 
cuadronan cu nan leishi. Door 
Ji esey mi ta perde algun bende 
pasobra e hendenan ta haya e 
cuadronan un molester pa trans- 
portá. 

T. Matheo ta haya falta di un lugar 

/ na Aruba unda hende por pin- 
ta? 

M. Esey ta sigur. E ta algo bon si e 
hendenan por tin un lugar unda 
nan por pinta. E ora ey esunnan 
cu kier sinja pinta tambe ta bay 
aya pa pinta. Y eyden mes por 
pone exposicion. E problema 
semper ta keda e transporta- 
cion. Un problema tambe cu bo 
ta sinti como pintor ta cu bo no 
ta haya verf pa cumpra. Kwashi 
tambe ta trabahoso pa haya. 
Door cu e negociantenan no ta 
bendenan hopi nan no ta ordo 
nan. 


T. Instituto di Cultura sa juda bo- 
so tambe na un of otro manera? 

M. Si, aparte di e exposicion unda 
e pueblo por sinja conoce nos 
obranan e Instituto a bin cu un 
bon idea. Si bo tin cuadro na 
cas cu bo no por bende nan ta 
tumele. Tin ora tin tour di turis- 
ta ta pasa ayanan nan ta bende- 
le y bo ta haya bo placa. Un 
biaha despues di un exposicion 
mi a keda cu un cuadro cu mi 
no por a bende. E hendenan di 
Instituto a bin aki cu algun per- 
sona di Tele-Aruba na rai cas y 
a filma e cuadro. Nan a pasele 
den un programma especial di 
Tele-Aruba na ocasion di aper- 
tura di Watapana-Festival. Pa 
su majan e hendenan a invadi 
mi cas. For di raarduga caba 
tin hende a bin pa cumpra cua- 
dro. Si mi tabatin mas mi a 
bendenan sigur. 

T. Matheo conoce algun pintor di 
otro tera tambe? 

M. Wel di aki banda mi no conoce 
ningun. Mi tin un buki di pin- 
tornan di Hulanda. Ey den tin 
pintura masha bunita di Rem- 
brandt y algun mas. Un pintor 
cu mi ta admira tambe ta Ver- 
meer. Tin biaha e hendenan ta 



detalle di e cuadro: Bida diario di e 
indjannan na Aruba. 

Riba e cuadro mes e parhanan ta sali 
hopi colorido 

wak un pintura pero nan no ta 
concentra riba dje. Hopi biaha 
un pintura tin algo di bisa; un 
mensahe. 

Despues di esaki Sr. Matheo a mus- 
tra redaccion di Taray algun cuadro 
cu e tin na cas. Un di nan ta un cua- 
dro cu tin e mina di ora di Balashi 
riba dje. Esaki ta un preciosidad di 
cuadro cu tur e colornan bibo riba 
dje. Pa e cuadro aki e ta pidi 
F. 1000,— locual e cuadro ta bal 
sigur. 

Tambe e tin un cuadro cu indjan 
ariba. Esaki ta un cuadro di propio 
inspiracion, E ta un cuadro cu cue- 
banan ariba, indjanan ta haci cu- 
minda, bo por bisa algo di e bida 
diario di e indjannan di antes. 
E cuadro aki ta hopi grandi y e ta 
pidi F. 1200,— pa e cuadro. Na nos 
parecer e cuadro ta bal raas di dos 
mil florin. 

Sr. Matheo a mustra nos tambe al- 
gun cuadro mas chikito cu pintura- 
nan bunita ariba. P.e. un cuadro di 
Arashi manera e tabata antes, cu e 
palo di druif y canoa. Un cuadro cu 
ta pas en tur hogar Arubiano. Esaki- 
nan tambe ta cuadronan cu e turis- 
tanan ta gusta masha. 



E cuadro representando e paisahe di Arashi. 

M. E cuadronan aki ta exigi hopi 
tempo dimi. Tin biaha mi ta pa- 
sa casi dos luna riba un cuadro. 
Ora mi duna e hendenan un 
prijs nan ta bisami cu e ta mu- 
cho caro. Pero manera boso por 
mira tin dos cos den uno. Mi tin e 
pintura y e frame (leishi) E leishi 
tambe ta tumami basta tempo. Mi 
mes ta traha color tambe. Door di 
mescla diferente verf den otro mi 
ta haya e color desea^ Manera mi a 
bisa boso caba hopi di mi pintura- 
nan tin bruin ariba. Hopi hende ta 
puntrami pakiko mi no ta pone mas 
berde y mas flor ariba. Pero esey no 
ta pas cu e realidad. 

T. Kiko ta Matheo su plannan pa e 
anjéPaki? 

M. Wel, e anja aki mi ta pensa di 
traha un of dos cuadro grandi. 
Lo mi cuminsa prepara mi mes 
bon pa e exposicion di arte. 
Tambe mi ta pensa di traha al- 
gun obra di man. Boso sa, obra 
di man cu cosnan di lama ta ke- 
da masha bunita. Hopi hende ta 
gustanan. Pero nan ta tuma ho- 
pi tempo. Bo mester laba nan 
bon pa kita e salpeter pa e verf 
sinta bon ariba. Tambe obra di 
man cu piedra di laman ta keda 
masha bunita. Mi ta depende 


hopi riba e benta di mi obranan. 
Despues di mi malesa mi no por 
traha den solo mas. Dokter a 
prohibimi pasobra mi presion ta 
subi. De bez en cuando mi mes- 
ter dal mi pildoranan. 

Pesey tambe mi no ta pidi un 
prijs hopi caro pa mi cuadro- 
nan. E anja aki ainda e benta ta 
un tiki slow, pero mi ta spera cu 
e por drecha mas den anja. Ki- 
zas hopi hende no sa mi direc- 
cion. Pero en todo caso lo mi 
zorg pa mi tin hopi material bu- 
nita e anja aki. 

Despues di esey Sr. Matheo a mus- 
tra redaccion di Taray e certificado- 
nan y plakaatnan cu el a yega di ha- 
ya. (e mes por traha plakaat bunita 
tambe di mata di kwihi). Nos a tira 
un bista den su coleccion di obra- 
nan di man di calbas y piedra di la- 
man y Sr. Matheo a ofrece nos al- 
gun soevenier locual nos a aprecia 
masha hopi. Sr. Matheo ta un per- 
sona cu ta gusta combersa y tempo 
ta pasa masha liher serca dje. Un 
cos si nos por a comprende, esey ta 
cu bida di un pintor, di un artista, 
no ta facil. Bo mester traha duro pa 
bo logra. Principalmente si bo ta de- 
pende completamente riba locual 
bo traha. Kizas Instituto di Cultura 
por juda e artistanan aki poco mas. 






GISELLE 

Den pueblo di Noord 
Bo mihor adres pa panja di 
Damas y mucha. Tambe nos 
tin souvenirs, sapato y hopi 
mas. 

Pasa y convence bo mes. 


Noord 55A Tel.; 27104 


Un surtido extenso di: 

* Articulos pa school 

* Articulos pa oficina 

* Juguetes educativo 

* Material pa Hobby 

* Tarhetas y regalos 

y hopi mas 

ANTRACQ 

SAMSOM 

E cuadro: Bida diario di e indjannan di Aruba 






















Nos tambe por juda nan door di nos di Noord por ta orgulloso di Sr. 

cumpra algo serca nan pa nos mes Matheo Hayde, un gran pintor. 

- , of pa regala un persona. Sin duda 

E MINA Dl ORO Dl BALASHI. 



combinacion 

MAGICO 


L. 



PALMOLIVE 



pmM HEiii;ii 
miii 


MIIRI 


TS 



situa na Palm Beach 
Pasa y convence bo mes 
di nos surtido di cumin- 
da y fruta fresco. 


Si bo no kier tin problema 
segura serca 

Arturo 

Aponte 

y tur problema resolve 



INSUBAiiCE 

DI CON MAKAKONAN 
^ TABIBA 
DEN PALO 


Hopi hopi tempo pasa e makadonan 
no tabata biba den palo. Nan tabata 
biba den un casita bunita traha di 
jerba. 

Un biaha tabata tin un makako cu 
jama Wankima. E tabata un makako 
sabi. E tabatin un amigo: un leopar- 
do cu jama Wango. Un biaha e dos 
amigonan a topa otro den mondi y 
Wankima a bisa:-Bon dia Wango, mi 
kier a hacibo un oferta. Pakiko nos 
dos no ta bay biba hunto? mi tin un 
casita bunita di jerba. Lo mi gusta si 
bo bin biba serca mi. 

E wowonan di Wango a cuminsa 
brilla. E1 a bisa:-Riba esey mi a yega 
di pensa caba. Lo ta mas mihor si 
nos biba den e mesun cas, cu cu- 
minda y mas cos. 

Poco tempo despues Wango a bin 
biba serca Wankima. Pero tur dos 
tabata floheronan di primera clase. 
Nan no tabata gusta traha. Come si, 
principalmente carni moli; pero nan 
no kier a bay jaag. Asina a bira cu 
tur dos a cuminsa sufri hamber. 
Riba un dia Wankima a bisa rabiá: 
Nos mester waak pa nos haya mas 
carni. Mi tin hamber manera un ca- 
bay. 

Mi sa un bon manera pa nos haya 
carni, Wango a bisa. E hendenan 
den pueblo tin hopi cabrito, y carni 
di cabrito ta suave y dushi. Si nos 
bay anochi den e pueblo nos por 
horta cada uno un cabrito, e ora 
nos lo bin preparanan aki y come- 
nan. Esey ta un bon idea, Wankima 
a bisa. Awenochi mes nos ta cumin- 
sa. Nos lo waak con cos lo bay. 
Hopi laat den anochi Wango a bay 
den e pueblo. Poco rato despues 
Wankima tambe a sali. E no a bay 
den e pueblo pero mas den mondi. 
Ayanan el a buska hopi palo y a po- 


ne nan riba otro tras di su cas. 
Despues el a bay drumi abao y poco 
rato despues el a pega sonjo. No a 
tarda mucho cu Wango a bolbe di e 
pueblo. Wankima a tendele bini y a 
bula lanta y a drenta den e casita. 
Wango tabatin un cabrito gordo ri- 
ba su schouder. 

Cos no a bay di e suave ey, el a 
grunja. E hendenan a corre mi tras 
mi mester a corre duro. Y cu e ca- 

brito riba mi schouder. Y.con 

a bay cu bo cabrito? Pa bisabo ber- 
dad, mi no a haya ningun cabrito. 
Mi a mira un cabrito bunita, pero 
ora mi kier a bay cogele e hendenan 
a mirami. Nan a bin mi tras y a cu- 
minsa sutami cu palo. E ora mi mes- 
ter a laga e cabrito cay. Mi mester a 
corre pa mi bida. 

E ora nan dos a soya e cabrito, laba 
e carni y a bay cushinele. Ora e ta- 
bata casi cla Wankima a sali pafor. 
EI a bay na e lugar unda e blokki di 
palonan tabata. Eynan el a cuminsa 
bati riba nan mientras e tabata jora 
y sclama, mescos cu un hende taba- 
ta sutele. 

No no, el a grita, no ta ami a horta 
e cabrito. Ta mi amigo Wango a 
hortele. Wango cu a tende esey a 
pensa cu ta hendenan di e pueblo a 
sigi’e. Nan kier a castigele pasobra 
el a horta e cabrito. Cu un bula el a 
sali for di e casita y a huy bay den 
mondi. E carni a sigi cuchina riba 
candela. 

Asina cu Wankima a mira cu Wango 
a somenta el a drenta paden y a co- 
me tur e carni. Despues el a bay 
drumi trankil di dje. 

Tres ora despues el a tende Wango 
drenta. Bo t’aki? el a tende su ami- 
go bisa. Si, Wankima a bisa cu un 
stem rabiá. Abo si ta un bon amigo. 


Ami so tabata para den tur e hende- 
nan ey. Nan a sutami hera mata y a 
come tur e carni. Ni un pida nan no 
a laga. Anos sa con cos a bay, pero 
Wango tabatin berquensa cu el a 
corre bay. Tres dia despues mescos 
a sosode. Wango a bolbe corre bay 
y Wankima a come e carni. Asina a 
bay un paar di biaha pero Wango a 
cuminsa sospecha algo. 

Wankima no ta bira flako. Unda e 
ta haya cuminda? Wango a dicidi di 
pone mas tino. E anochi sigiente el 
a trece un cabrito gordo cas. Nan 
dos hunto a cuminsa haciele limpi y 
cushinele. 

Ora e tabata casi cla e mesun wega a 
cuminsa. Wankima a corre bay pa- 
for y a bay bati riba e blokkinan. Y 
naturalmente e tabata sclama y jora 
manera un alma malo. 

Pero e biaha aki Wango a bay tira 
un bista. Poco poco el a pasa banda 
di e kwihinan y a mira kiko Wanki- 
ma ta haci. E1 a mira tambe con su 
amigo ta den e casita. Wango a sigié 


Pa tur bo transaccionnan bancario 



CARIBBEAN 
MERCANTILE 
BANK N.V. 

Oranjestad San Nicolaas 

Tel: 23118 Tel; 46804 

y door di bentana el a mira Wanki- 
ma ta come carni. 

E1 a tende tambe con Wankima ta- 
r bata hari y bisa; Wango si ta un bes- 
tia bobo. Hahaha. Ya ta di cuatro 
biaha cu mi a haciele chambon. 
E ora ey Wango a rabia masha. E1 a 
habri e porta y a waak Wankima cu 
su wowonan di fiera. Aha, el a grun- 
ja. Asina bo ta trata bo amigonan? 
Bo a tumami pa sokete. Ami mester 
a percura pa e carni y abo a come- 
le. Aha. Pero awor ta ami lo bay pa- 
sa pret. Awor mi ta bay comebo. 
Nada lo bay resta di bo. 

Wankima a spanta y e kier a splica 
Wango kiko a pasa. Pero su amigo 
no kier a tende. Wankima a bula 
^T^ay pafor, pero Wango tabata mas 
iihe y a garéle den su pianan. Esaki 
ta bo fin. Awor mi ta bay comebo 
Warda un rato, Wankima a sclama. 


No comemi asina. Bo mester cushi- 
nami promer. E ora ey mi ta smaak 
mihor. Bo sa kiko bo mester haci? 
Bentami den e palo halto ey; ora mi 
cay abao, mi lo ta morto sigur. 
E ora bo ta cushinami y mi ta 
smaak mihor. Wango a basila. Por ta 
su amigo tin rason. E1 a coy su ami- 
go na su rabo y a drei e algun biaha 

y . . . . zzzzzz.el a tira Wan- 

kima den laira. 

Pero . . . . e no a cay abao. E1 a ke- 
da pega na halto cu su rabo. Bo ta 
ripara awor cu bo ta kens Wango? 
E1 a hari. Aki mi ta safe y bo no por 
hayami. Akinan ta dushi fresco. 
Danki cu bo a tirami akinan. Wango 
no a bisa nada. E tabata mucho ra- 
bia pa papia. E1 a bira su cara y e no 
kier a waak Wankima mas. 

For di e terapo ey tur makako di 
mundo ta biba den palo. 

POESIA 


ENSEJANSA 



Mucha ta pakiko bo ta sinja 

bo ta hayele dushi manera kakinja 

of e ta haci bo bida zuur manera azijn den binja. 

henter dia bo ta keda sintá. 

manera un hende paralisá. 



Di naturalesa bo ta prefera move 
cu sinta lesa sin promove 
bo habilidadnan di bo bida 
bo ta caba cu bo energia pida pida 
y bo ta den un callejon sin salida. 


Nos cultura ta exigi esey dibo 
si bo kier progresa ay di bo 
sin diploma unda bo ta bay 
tardi of trempan lo bo cay 
y e ora sigur lo bo jora malay. 



S.E.L 

Maduro & Sons 

QUALITY PRODUCTS 

RELIABLE SERVICE 

Telephone: 23550 
Oranjestad - Aruba N.A. 

Office & Warehouse: 

L.G. Smith Boulevard 106 



Ta pesey mes mihor bo no haci chansa, 
y paga bon tino na bo ensejansa 
sino otro ta progresá 
y abo ta keda atrasá 
tempo ta pasa sin cu bo sa. 



CADA BIAHA 


Cada biaha, 

cu mi bolbe topabo 

cu mi wowonan topa cu dibo 

mi ta bolbe sinti un anhelo 

Cada biaha cu bo sonrisa 
dushi manera miel 
bolbe aparece riba bo cara 
mi curazon ta bolbe suspira. 


Cada biaha cu bo aparece 
den mi bista 
ta manera un angel 
a baha pa trece alegria. 

Pero mi sa cu mi anhelo 

di por tin bo den mi brasa 

di por captura bo sonrisa pa semper 

ya no por bira realidad 

Ta pesey mes cada biaha 

mi curazon ta jora di dolor. 



Den nos lama nos por landa dushi pasobra ainda e no ta mucho sushi. 


LEETA! 

!UFEEMARKET 

TEL: 27411 

E supermercado popular den 
pueblo di Noord. 

Tambe nos carniceria ta habri 
diariamente cu carni fresco. 


Rictiinond 


SUPER CALIDAD 
BON SABOR 
GRAN PLACER 

E BURICO BIEUW 


^ Un burico bieuw 
' jena cu pieuw 

ta lastra den un mondi leeuw 
Pa nos, cos no ta pareeuw 
el a murmura. 

Tempo cu mi tabata potente 
y tambe un bestia hopi balente 
E hendenan a malusami, como mi no ta 
inteligente. 

Nan a usami pa carga 
y mi a hacie pa no larga. 

Pero awor cos a caba 
mi destino no ta di gaba. 

Un par di jerba seco cu cabrito a laga. 

Un tiki awa di lodo mi mester traga. 

Pa mi sigi mi bida cu pami ta un plaga. 

^lingun hende no tin duele di mi, 
al contratrrio, ainda nan ta cunsumi mi, 
tirami cu piedra y botter, 
tin biaha hasta cu un pida schotter, 
bo por imaginabo, tin biaha te hasta dok- 
ter. 

Pero mihor mi no sigi keha 

pasobra esun cu por a judami mes a deha, 

lo mi sigi camna tanten mi pia tey 

ora nan nenga lo mi drey 

pidi Dios un lugar pa sosega 

mi pida curpa tan cansa. 


LANTA MI PUEBLO! 


Lanta mi pueblo, lanta grita awor 
Lanta mi pueblo, foi pasividad 

Y. 

lanta! Spierta awor 
ay mira hende ta sufri tanto. 

Lanta cu balor 

ban renoba car'i nos mundo. 

Lant mi pueblo 
wowonan habri awor. 

Lanta ta tempo 
pa nos practica AMOR! 

Na tur parti mundo hende ta warda. 
Hopi ta muriendo, duna nan un man. 
Lanta mi puebio, judo bo rumannan. 
Cada cos cu bo duné, 

Ta pa M! b'a hacié. 

Muititud di hende rond di nos ta warda. 
Hopi solitario nan ta anhela. 

Lanta ariba pueblo, scucha nan miseria. 
Cada bes cu bo scuché. 

Ta pa Ml b'a hacié. 

Den nos mes famia hende ta warda. 

Tin algun ta jora, sperando keto bai. 
Lanta ariba pueblo, consolá bo yiunan. 
Cada bes cu bo lanté. 

Ta pa Ml b'a hacié. 

tardusi' y adaptá for di 
"WAKE UP MY PEOPLE". 
December 1982. 




BOTICA 
,.ODUBER” 
N.V. 

STEENWEG 19,0'Stad 

Botica Oduber N.V. conoci pa su 
bon servicio cu un surtido grandi 
di tur mercancias tambe nos tin un 
surtido grandi den specerijen, awa 
pa laba cas i sencia etc. 

Nos empleadonan tin hopi aña di 
experencia. 

E botica cu ta dunabo un servicio 
persona! y amistoso. Ademas bo 
por exigi' Go!d Bond Stamps pa ca- 
da compra, cu cua! stapillas bo por 
scohe bunita regalos pa bo cas. 
Nos ta spera bo bishita! 

_ 

Aruba Video 
Center 

Huurmento di cassettes 
Tanto Betamax como V.H.S. 
Nos a caba di ricibi 
100 Cassettes nobo 
Tambe nos ta bende y drecha 
Video-players 
Haci nos un bishita y 
conve%ce bo mes 


RIO GRANDE 
Y RIO GRILL 
HOUSE 

BO MIHORSITIO DEN 
PUEBLO DlNOORD 
PA 

LICORES YCUMINDA 


Tel; 23974-27929 

COLECCION 




Tin hopi hende cu tin custumber di 
conservá y warda tur sorto di cos: 
corant, potret, carta, pasashi bieu, 
stampia, saco di papel, yabero, glas, 
cuchaia, ballpoint, enfin, miles di 
cos, y hopi bez cosnan rarfsimo. 
Sico-analfstanan ta bisa cu colec- 
cionismo - si no haci esaki cu objeto 
cientffico of económico - ta un 
compensacion afectivo simbólico. 
Tur loke un persona a coleccioná y 
acumulá, ta hacie sinti realmente 
materializá, satisfaciendo su apetit 
di tal forma, cu e ta sinti cu e ta ri- 


HONESTO 

Frans Wolf den su bus: 

Ken a perde 8 papel di 100 florin, 
lorá den elastiek? 

Tur e pasaheronan a bula lanta y a 
cuminza grita: Ami, ami, ami. 
Frans a contesta: Wel, mi a hanja e 
elastiek. 

EFICIENCIA 

Chauffeur na pomp di gasolin: 
“Cuanto costa un drip di gaso- 
lin?” 

Trahador: Wel, esey no ta costa 
nada” 

Chaffeur: Muy bien! Yenami tanki 
drip pa drip. 



AMOR 

Un tipó, riba cama, halando su ulti- 
mo rosea ta bisa su casá: Mi amor 
stimá, mi mester confesabo cu mi 
tabata enamorá di nos sirviente y cu 
mi a jega di enganjabo cune. 

Señora: Trankilo, mi tabata sa tur 
cos. Tur cos ta pordoná y lubidá. 
No ta por nada mi a venena bo. 

RELATIVIDAD 

Pedro tabata na di diez piso di 
Concord Hotel ora cu diripiente su 
banchi di holoshi ta los y ta cay 
abau. Trankilo Pedro ta baha e trap- 
pinan y ora el a jega bau, el a kita 
su sombre y a catch su holoshi aden 
Su amigo a puntre: Ta con ta 
posibel? 

Pedro a contesta: Wel, normal- 
mente mi holoshi sa cana un cuarti 
ora atras. 



A6ENTE: 

MERCDRIUS TRADING 
GOMPANY 


Fergusonstraat 116 
Tel: 21470 - 22345 

E siguiente puzzel aki lo contene 14 nomber di siga- 
rianan cu ta wordo huma aki na Aruba. Por ehempel: 

Á ^ i i 

^ nombernan por wordo busca vertical, diagonal, ho- 
1 f rizontal sea di dilanti patras of patras dilanti. ^ ' 

ASMOPRVREVISTAXTARAAI 
NCSMAZPWIVNSPDXUVVQLM 
TBYURYZEFCDARO N D A MP KO 
I DRVLZKKTPHI SM L KI N G MV 
LUMAIQJZMESMXQHGXWTGT 
IDPCAYRKFURMNUFJIVGOS 
APXWMQVXMJISONPVWXMXR 
NONVENCYBNZMTLDGUIZOY 
AKBENZAJ HFQNS ULUDRXZO 
^ P Q V N T R M Y K U I U N L Y I N M V R P 

WFMRZREKLMIXINEVADAHY 
OPOROBLRAMJ YWTORETHGZ 
RWRTLUAVRMPAXLMAS S OMP 
VLI PJ XRXMBQGTTXJ ZI AHG 
WADNMIKIOURLTKCDDTNNV 
MOOXCPI J PALMBEACHAOLT 
KZNKCHSVJ S LOANCVTSNWQ 
LZDS ZOERVS MCLTAERNS VP 
QWEZTPUSXISIGIBOLSARM 
PXRJ UI RMTAEUORSTVULAK 
WZNYAQNQKEMTRAMPASELS 
PALLMALLOPRRUDITROMP. 

A. N. R...... 

C. P. S. 

K. P. W. 

L. P... W. 

M. P. 




INTAG ta ofrece 
Waya pa sera cunucu y basha 
vloer 

(Kabrietengaas) 

90 yarda largo y 4 pia halto. 


Nos ta spera bo bishita pronto 
INTAG ta situa na Arendstraat 
den Zona Industrial 
Tel: 21174-24732 




TZER-I 

lica 9 

-RUHRMANN 

iDa i?s©ia® mii 


Lo siguiente ta un acontecimiento 
stranjo, pero berdad cu a pasa Ped- 
ro Henriquez. 

Pedro Henriquez ta un persona bon 
conoci den bario di Noord. Momen- 
taneamente e ta emplea na Centro 
di Bario Noord. Hopi di nos mucha- 
nan mas hoben kizas no sa cu Pedro 
a jega di pasa den un wowo di han- 
gua dia cu el a hanja un desgracia 
grandi riba boulevard. 

E mes ta mira e hecho cu e ta na bi- 
da ainda como un milager grandi, 
pa kwal e ta agradecido na Dios na 
promer lugar y luego na e sirviente 
di Dios, Dr. Jose Gregorio Hernan- 
des. 

Nos ta laga Pedro mes na palabra: 
Tabata riba un dialuna, dia 5 di juni 
1969 cu ami hunto cu Binchi a sali 
for di cas pa nos bay traha riba un 
kelder den santana di Noord. 
For di trempan cu nos a cuminsa 
traha, nos a dal bay te mas o menos 
tres or y mei di atardi, haciendo 
chansa durante trabau sin por a 
pensa ningun momento kikd tabata 
bay pasa nos e mesun atardi y lo- 
kual lo a bay cambia mi bida por 
completo. 

Manera nan ta bisa: si algo ta di pa- 
sabo, unda cu bo ta, bo mes ta bay 
cana buske. Asina tambe destino a 
cambia nos ruta y enbez di bay cas, 
nos a bay dal un paseo te banda di 
Alto Vista, despues pa continua 
rumbo di boulevard. 

Coriendo riba boulevard, nos a dici- 
di di pasa na hotel Basi Ruti unda 
nos a sosega un rato. Despues cu 
nos a sali for di Basi Ruti, nos a si- 
gui riba boulevard y pasa refresca 
na Arawak Inn. Luego nos a corda 
cu nos mester a bay Playa ainda pa 
bay buska algun familiares cu a bay 
12 


un entierro na Madiki. Asina ta cu 
nos a tumba cabez pa Playa, pero 
nos no a jega mucho lew. Un poco 
pazuid di Palm Beach Club e chauf- 
feur a perde control riba e stuur cu 
e consecuencia cu e auto a bolter y 
ami a wordo saká bentá afor for di 
e auto. 

Den un situacion hopi grave, mi a 
worde transportá pa San Pedro Hos- 
pitaal. Mi a jega eynan foi tino y mi 
a keda den e situacion ey pa 22 dia, 
luchando entre bida y morto. 
E cos di mas stranjo tabata cu e en- 
fermeranan a hanja un medalla di 
Dr. Jose Gregorio Hernandez teni 
duro den mi man na momento cu 
nan a drentami hospitaal. Ningun 
momento so e raainta ey mi a sali 
cu un medalla di Dr. Jose Gregorio 
Hernandez den mi poder. 

E donjo di auto tabatin un medalla 
si riba e dashboard den su auto, pe- 
ro e pregunta ta keda, ta con e me- 
dalla ey a bin resulta den mi man. 
Mientras cu ami no tabata sabi nada 
di e mundo aki, mi senjora y mi ma- 
ma y mas familiares a cuminza haci 
nobena na kapel di Alto Vista. 
Por fin dia 27 di Juni mi a bolbe cu- 
minsa duna senjal di bida. Tabata 
manera mi a lanta di un sonjo pro- 
fundo sin sabi na unda mi tabata. 
Un zuster a aserka mi cama y a pun- 
trami si mi sa ki dia tabata e dia ey. 
Mi a conteste cu mi no sa. 

E ora ey el a bisami cu e dia ey ta^ 
bata 27 di juni y cu mi tabatin 22 
dia caba foi' tino den hospitaal. An- 
to e ora ey el a bira puntrami si mi 
ta corda kiko a pasa, y si mi tabata 
corda cu mi tabata den un auto cu a 
bolter. E momento ey mi no tabata 
corda nada, pero ratonan mas des- 
pues mi a bin cuminza recorda e 






acontecimientonan. Apesar cu mi a 
bin na tino, toch mi situacion a si- 
gui hopi serio, pasobra mi no por a 
papia bon y mi wowo banda robez 
a sali poco afor di su kashi di moda 
cu mi no por a sere. Anochi asina 
nan mester tapa e wowo pa mi por 
a bay drumi. Ademas mi no por a 
move ni mi pia ni mi man robez. 
Asina mi a keda drumi riba un cama 
Mi familianan a bay dokter Hazen- 
berg, kende tabata tratami, pa bay 
informa con lo para cu mi y si un 
dia lo mi por jega na cana atrobe. E 
dokter a contesta cu si no sosode 
un milager lo mi keda un persona 
cu lo no por papia ni cana mas y a- 
demas cu lo mi no corda nada mas. 
Pues cu lo mi keda un persona hopi 
invalido. 

Mucho speranza no tabatin pa mi 



PEDRO HENRIQUEZ 
Dilanti di un imagen di Dr. Jose Gregorio 
Hernandez 





anto. Pero Dios y Dr. José Gregorio 
Hernandez tabatin otro idea cu mi. 
Poco poco mi a cuminza recupera. 
ir^ Tabatin diferente dokter cu a check 
mi entre otro Dr. de Groot di Hu- 
landa, Dr. Saladin y Dr. Chan, pero 
ningun biaha mi a worde someté na 
un operacion quirurjica. E dokter- 
nan mes a keda asombra con mi a 
keda recupera: mi a cuminza haci 
ehercicio riba cama, mi raester a 
sinja sinta di nobo, y poco poco mi 
a cuminza cana di nobo manera un 
mucha chikito. Tur e cosnan aki a 
bay cu hopi dolor, pero mi tabatin 
speranza y fe den, bondad di Dios y 
mi tabatin pleno confianza den e ju- 
danza di Dr. José Gregorio Hernan- 
^^dez. Y cu forza di oracion di hopi 
hende, mi a recupera, te cu awe mi 
ta na bida, ta cana normal y ta tra- 
ha pa mi pan di cada dia. 


Mi tin sigur cu si no ta pa judanza 
di ariba, lo mi no a jega asina lew. 
Despues di a sali di hospitaal, mi a 
dicidi pa cuminza gradici Dios y Dr. 
José Gregorio Hernandez pa e fa- 
bornan cu mi a ricibi, cu a ponemi 
riba pia. 

Dia 3 di maart 1970 mi a lanta un 
lugar di oracion na Monserat 2 na 
honor di Dr. José Gregorio Heran- 
dez na cual sitio varios persona ta- 
bata acudi. Mi a organiza tambe 4 
excursion pa Isnuto, pueblo natal di 
Dr. José Gregorio Hernandez y tam- 
be nos a bay Bonaire pa inaugura- 
cion di e capilla na honor di Dr. Jo- 
sé Gregorio Hernandez na Antriol y 
esun di Rincon. 

For di anja 1973 mi a bira asistente 
pastoral y tambe miembro di conse- 
ho parokial di Noord y dia 29 di 
november 1975 mi a ricibi bendi- 

sigui pagina 14 


■IfllDfl 

CHINESE BAR 
AND 

RESTAURANT 
Dwarsstraat 5 

Pa un cuminda sabroso cu bo 
amistades pasa na MIDO 
Restaurant of bel nos na 
Tel. 22134 

. Nos especialidad ta 
RIJSTTAFEL 


TienclQ 

Oduber 

Pa tur bo panjanan di bo baby. 

Si bo tin un baby shower-party nos 
ta e lugar, Pasa y convence bo mes. 



Nassaustraat No. 83 
Tel. 21576 


Bo kier bo negoshi progresa 
Pasa bo propaganda den 



Prosrams 




13 
















cion serca Pastoor L. van der Vaart, 
di moda cu for di dia ey mi por a 
juda pastoor parti Santa Comunion 
y lesa lectura. Despues cu ami y mi 
familia a muda pa Monserat 6, e lu- 
gar di oracion tambe a wordo tras- 
lada pa tal direccion, caminda riba 
25 di maart 1981 Pader Bañes di Is- 
notu a^bin bendiciona e lugar di 
oracion nobo, cual a wordo con- 
strui cu ayudo di fielnan. 

Mi ta spera cu hopi hende lo sigui 
bishita e sitio di oracion aki, cual 
a wordo lanta como un muestra di 
gradicimento pa e fabornan ricibi 
te dia di awe. 





PEDRO HENRIQUEZ 
DEN UN MOMENTO PENSATIVO 

DOCTOR JOSE 
GREGORIO HERNANDEZ 


ENTRADA Dl E SITIO 
Dl ORACION NA MONSERRAT 6 


















MAL DI SUNCHI 


Nos tur sa papia, y podisé sufri tam- 

be di mal di amor. Pero.organi- 

zacion mundial di salud a informá 
cu na Inglaterra, un gran aumento a 
tuma lugá di loke nan ta yama: mal 
di sunchi, un infeccion den gargan- 
ta, cu hende ta haya ora cu ta sun- 
chi. 

E organizacion a señala cu e malesa 
aki conoci clmicamente como 
mono-nucleosis-infeccioso- ta 

occurn' cu mas frecuencia durante 
temporadanan di un poco mas ca- 
lor. 

Ta posibel cu e malesa aki ta existi' 
den mayon'a di paisnan na mundo, 
^f~^ero te asina leu cu ta conoci', e 
unico informenan detayá cu tin, ta 
suministrá pa Britániconan. 

Den 10 aña di tempo e malesa a au- 
mentá di 2850 caso te 7500. 
E organizacion mundial di salud ta 
di opinion cu e cifra ta 3 bez mas 
halto, debi' cu ta solamente algun 
caso ta ser diagnosticá y tampoco ta 
saca informenan oficial di nan. 
Autoridadnan Británico ta kere cu 
entre 20 y 25 % di tur studiante y 
enfermera ta sufri di mal di sunchi, 
cu ta procuci doló di garganta du- 
rante varios siman. 

Te asina leu cu nos sa.Aruba ta 

liber, di tal peliger. 

Pero si bo a sunchi y bo ta sinti 
doló, anto bai dokter, porta cu abo 
tin mal di sunchi. 


NIFICACION DINANISHL 

Ciertamente no ta hopi hende sa 
cu nos nanishi ta e parti di nos cara, 
cu cua cu mayor claridad nos ta ex- 
presá rábia, desesperacion, furia, 
irritación, etc. 

Escritoman normalmente conocé 
esaki mashá poco, pasobra mayon'a 
parti nan ta refin' na wowo of na 
mirada, lubidando cu ta nanishi ta 
expresá e estado di ánimo. 

Nanishi ta derivá di e reis hebreu: 
nasus of nas, loke ta nificá furia. 
Pesey artistanan antiguo tabata 
expresá nan indignacion of furia, 
representando nan rol den un forma 
cu un buraco di nanishi exagerada- 
mente habn' of hinchá. 

Ora cu normalmente cu hende ale- 
gre ta demostrá cu e ta un poco 
irritá, anto su nanishi ta cuminzá 
span. 

Exagerando nos conocé: nanishi di 
fornu, esta nanishi grandi. Tambe 
nanishi di lora. 

Ora bo bai yuda un persona y bo ta 
perhudicá bo mes anto bo ta bisa: 
Bo ta corta nanishi, daña bo cara. 
Y ora cu ta un hende cu no kier 
mira cosnan manera nan ta, o sea cu 
nan ta di mente será, anto nos ta 
bisa: e no ta mira mas leu cu su na- 
nishi. 


Tel. 24888, Postbus 510 
St. Maarten, Brouwersroad 
Tel. 2248, Postbus201 


FATUM 

De Nederianden van 1845 

Siguf, pQ un i tur! 

^ l\l 


Nationale-fyedarlandsn 


^320 

VOZ Dl ARUBA 


Tur momento di dia en busca di lo ul- 
timo den noticia nacional y intema- 
cional. Corresponsal na Corsow, Bo- 
naire, Estados Unidos y Hulanda. 
Ademas servicio directo di telex cu 
ANPy UPI. 




OFFSET PRINTING 

YOUR ONE AND ONLY 
ADRESS 
FOR: 
POSTERS 
FOLDERS 
FLYERS 
STATIONERY 
BROCHURES 
and other printing need^ 



HARMS BROS. 
Tel. 23666 

E TRES SEFTANAN 


Un biaha un homber a bin serca 
Socrates. 

Awor bo mester tende Socrates, 

el a bisa; loke bo amigo. 

Warda un rato, e gran filosofo a 
bisa. 

Bo a pasa loke bo kier bisami 
caba door di e tres seftanan? 
E tres seftanan? E homber a 
puntrá. 

Si e tres seftanan. Laga nos 
waak si e storia cu bo kier a 


contami no ta keda pega riba 
uno. 

E prome ta e sefta di berdad. 
Bo sa sigur cu loke bo kier a 
contami ta berdad? 

No ta conta nan a contami. 
Oké ban purbe riba e sefta di 
bondad. 

Bo sa sigur cu loke bo kier a 
contami ta bon?? 

No, e no ta bon, al contrario, e 
otro a bisa. 


Hum, e sabio a bisa, ban waak 
con ta para cu esun di tres. Ban 
puntra nos mes si ta algo util, 
loke bo a bin contami. 

Util?? No e no ta algo util. 
Bon anto Socrates a bisa cu un 
smile, si loke bo kier a contami 
no ta berdad, e no ta bon y e no 
ta util, mihor bo lubide, y no 
worry cune pasobra ami tam- 
poco ta worry cu ne. 

^Hopi mayornan di antes, tabata usa 
nombeman strabagante ora di bai 
inscribi' nan yiunan na oficina di 
Censo y Registro Civil, of ora di 
bautismo. Tur esaki ta crea un serie 
di dificultad pa nan mes. 

Ata un ehempel aki: Un gai a bai 
bira marinier y el a duna su nomber 
completo: Tonsilitis Jackson. E ofi- 
cialnan a kere cu tabata un chansa; 
pero ora nan a yama Bevolking, nan 
a ripará cu tabata berdad. Y ademas 
pa nan sorpresa nan a haya sa cu 
rumannan di e tercio aki tabatin 
jiombernan manera; Celulitis, 
leningitis, Apendicitis, Sinusitis y 
Laringitis. 

Esaki a lanta un curiosidad grandi 
den henter e cuerpo di empleado- 
nan, cu nan a dicidi di busca mas 
leu, y den registronan nan a bin 
topa cu nomber di hende, tal 
manera: Enciclopedia Britanica, 
Mermelada di Naranja, Nunca 
Juegues, Seguridad Primero, 
Blasfemia. Ademas a aparecé mas 
strabagancianan asina y nos ta haya 
hende cu yama: Almanaque Mun- 
dial, Hemoglobina, Santoral, Calen- 
dario Chino, San Cono, etc. 

Parti serio di e asunto aki ta, cu ora 
^ persona crece y haya sa nificacion 
di su nomber, anto esaki por crea 
un complejo di inferioridad, afec- 
tando su personalidad pa henter su 
bida. 

Ora yega bo turno pa busca of duna 
un nomber, pensa bon promé. 

Union Infantil tambe a tene su 
tradicional fiesta di Carnaval 
den Centro di Bario Noord. 
Como Reina a worde eligi De- 
siree Scharbay, prome runner 
up tabata Yxelle Gill y segun- 
do runner up tabata Susan 
Trorrip. Nan ta worde escoltá 
pa Prins 19 (Randolf Peterson) 
y Pancho 83 (Hose Tromp). 

M0ROSGOPO 




ACUARIO 20 JAN. - 18 FEBR. 


Acuario, bo a habri anja cu hopi bon proposito. Tra- 
ta tambe pa realisa maske ta algun di nan. Cuminsa 
trankilo, pasobra un exito lo bira un estimulo pa bo 
sigi. 


PISCIS 21 FEBR. - 20 MAART 


E anja aki bo mester pone mas atencion ainda na bo 
familianan. Nan mester di bo. No pensa solamente 
riba placa pero salud di bo mes y di bo hendenan. 
Bo ta bay haya un recompensa pa esey. 


ARIES 21 MAART - 19 APRIL 


Purba drecha algo cu segun bo no a bay bon anja pa- 
sa. Consulta cu bo mes. Kisas bo a enfrenta e proble- 
manan di un manera intactico. Purba un biaha mas y 
bo ta vence. 


TAURUS 20 APRIL - 20 MEI 


Un enfermedad den bo familia tin bo un poco preo- 
cupa. Esey ta natural. Pero Dios ta grandi y nada no 
ta pa semper. Tene pasenshi. 


GIMINIS 21 MEI - 20 JUNI 


Si bo trabao no ta satisface bo ta pasobra bo ta wak 
e parti negativonan so. Tin hopi parti positivo tam- 
be. Purba wak’e di e banda ey y lo bo nota cu cos no 
ta di e malo ey. 


CANCER 21 JUNI - 22 JULI 


Algo cu bo ta desea hopi tempo caba tin bo preocu- 
pa. Bo kier haya mes ora loke bo kier. Pone egoismo 
un banda. E mundo aki ta di tuma y duna. 









































